นีล อีเทอริดจ์

| 0 | 1 | 2 | 3 |
| --- | --- | --- | --- |
 อีเทอริดจ์กับคาร์ดิฟฟ์ซิตีในปี ค.ศ. 2018
ข้อมูลส่วนตัว
ชื่อเต็ม:  นีล ลีโอนาร์ด ดูลา อีเทอริดจ์
วันเกิด:   (1990-02-07) 7 กุมภาพันธ์ ค.ศ. 1990 (35 ปี)
สถานที่เกิด:  เอนฟีลด์, เกรเทอร์ลอนดอน ​ประเทศอังกฤษ​
ส่วนสูง:  1.88 เมตร (6 ฟุต 2 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  บุรีรัมย์ ยูไนเต็ด
หมายเลข:  13
สโมสรเยาวชน
2003–2006:  เชลซี
2006–2008:  ฟูลัม
สโมสรอาชีพ*
| ปี |  ทีม |  ลงเล่น |  (ประตู) |
| 2008–2014 |  ฟูลัม |  0 |  (0) |
| 2008–2009 |  → เลเธอร์เฮด​  (ยืมตัว) |  6 |  (0) |
| 2011 |  → ชาร์ลตันแอธเลติก (ยืมตัว) |  0 |  (0) |
| 2012 |  → บริสตอล​ โรเวอส์ (ยืมตัว) |  12 |  (0) |
| 2013–2014 |  → ครูว์​ อเล็กซานดรา (ยืมตัว) |  4 |  (0) |
| 2014–2015 |  โอลดัมแอทเลติก |  0 |  (0) |
| 2014 |  → ชาร์ลตันแอธเลติก (ยืมตัว) |  2 |  (0) |
| 2015 |  ชาร์ลตันแอธเลติก |  2 |  (0) |
| 2015–2017 |  วอลซอลล์ |  81 |  (0) |
| 2017–2020 |  คาร์ดิฟฟ์ซิตี |  99 |  (0) |
| 2020–2024 |  เบอร์มิงแฮมซิตี |  70 |  (0) |
| 2024– |  บุรีรัมย์ ยูไนเต็ด |  0 |  (0) |
ทีมชาติ‡
| 2005 |  อังกฤษ อายุไม่เกิน 16 ปี |  1 |  (0) |
| 2008– |  ฟิลิปปินส์ |  80 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 8 พฤษภาคม 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 00:09, 14 มิถุนายน 2022 (UTC)
นีล ลีโอนาร์ด ดูลา อีเทอริดจ์ (อังกฤษ: Neil Leonard Dula Etheridge;เกิดวันที่ 7 กุมภาพันธ์ ค.ศ. 1990) เป็นนักฟุตบอลอาชีพชาวฟิลิปปินส์​ ตำแหน่งผู้รักษาประตู ปัจจุบันเล่นให้กับบุรีรัมย์ ยูไนเต็ดและทีมชาติฟิลิปปินส์ ซึ่งเขาเป็นกัปตันทีมตั้งแต่ปี 2022
นีล อีเทอริดจ์ เคยเป็นผู้เล่นชุดเยาวชนของสโมสรฟุตบอลเชลซี​และฟูลัม และได้ลงสนามให้กับทีมชุดใหญ่ของฟูลัมเป็นครั้งแรกในเดือนธันวาคม​ ค.ศ.​ 2011 ในการแข่งขันยูฟ่ายูโรปาลีก​นัดที่พบกับสโมสรฟุตบอลโอเด็นเซ จากเดนิชซูเปอร์ลีกา​ แต่หลังจากนั้นเขาก็ไม่มีโอกาสได้ลงเล่นในทีมชุดใหญ่ของฟูลัมอีกเลย​ ซึ่งระหว่างปี​ ค.ศ.​ 2008 ถึง​ ค.ศ.​ 2014 หรือตลอดช่วงเวลาที่เขาอยู่กับฟูลัม ส่วนใหญ่จะถูกปล่อยตัวให้ไปเล่นกับสโมสรอื่นอย่างชาร์ลตัน​ แอทเลติก, บริสตอล​ โรเวอส์, ครูว์​ อเล็กซานดรา​ หรือแม้แต่เลเธอร์เฮด​ ซึ่งเป็นสโมสรฟุตบอลในลีกสมัครเล่น​ ด้วยสัญญายืมตัว​
หลังหมดสัญญากับฟูลัม​ในปี​ ค.ศ.​ 2014​ อีเทอริดจ์​ย้ายไปเล่นให้กับโอลดัม แอทเลติก ในอีเอฟแอลลีกวัน แต่ก็ไม่สามารถสอดแทรกตัวเองขึ้นสู่ทีมชุดใหญ่ได้​ โดยเขาถูกส่งลงสนามแค่​ 1​ นัด​ ในการแข่งขันฟุตบอลถ้วยเอฟเอ โทรฟี​ ซึ่งเป็นฟุตบอลถ้วยรายการเล็กๆที่แข่งขันกันแค่สโมสรในระดับลีกวันและลีกทู​ เขาจึงย้ายไปเล่นให้กับชาร์ลตัน​ แอทเลติกอีกครั้​ง​ หลังจากเคยถูกยืมตัวมาแล้ว​ แต่ก็ยังเป็นแค่ผู้รักษาประตูมือสองของทีม
ปี​ ค.ศ.​ 2015​ อีเทอริดจ์​ ย้ายไปเล่นให้กับสโมสรฟุตบอลวอลซอลล์ในลีกวัน และได้เป็นผู้เล่นตัวจริงตลอด​ 2​ ฤดูกาลกับสโมสร​ โดยฟอร์มการเล่นของเขาได้รับความสนใจจากหลายทีม​ เมื่อหมดสัญญากับวอลซอลล์เขาจึงได้ย้ายมาเล่นให้กับคาร์ดิฟฟ์​ ซิตีที่ลงแข่งขันในอีเอฟแอลแชมเปียนชิป​แบบไม่มีค่าตัว​และเป็นผู้เล่นตัวหลักของสโมสร​ที่มีส่วนในการพาสโมสรคว้าตำแหน่งรองแชมป์อีเอฟแอลแชมเปียนชิป​ฤดูกาล​ 2017–18​ และได้เลื่อนชั้นขึ้นสู่พรีเมียร์ลีก
ฤดูกาล​ 2018–19​ เอเทอริดจ์​ ที่​เป็น​ผู้รักษาประตูตัวหลักของคาร์ดิฟฟ์​ ซิตี ได้รับการบันทึกว่าเป็นผู้รักษาประตูชาวฟิลิปปินส์และเป็นชาวเอเชียตะวันออกเฉียงใต้​คนแรกที่ได้ลงเล่นในพรีเมียร์ลีก และเป็นผู้รักษาประตูจากทวีปเอเชีย​คนที่สองที่ได้ลงสนามในพรีเมียร์ลีกต่อจากอะลี อัลฮับซี​
อีเทอริดจ์เซ็นสัญญากับบุรีรัมย์ ยูไนเต็ดในศึกไทยลีกเมื่อวันที่ 30 มิถุนายน 2024